BAM จัดโปรรับ “วาเลนไทน์” ซื้อทรัพย์ลด 30% ช่วง 1-28 ก.พ.66
BAM จัดงาน “Sweet Sale เดือนแห่งความรัก” ซื้อทรัพย์ลดกว่า 30 % “โอนเร็ว รับโปร 3 ต่อ” ฟรีค่าโอน-บัตรกำนัล-สร้อยคอทองคำ ระหว่างวันที่ 1-28 ก.พ.นี้
BAM จัดงาน “Sweet Sale เดือนแห่งความรัก” ซื้อทรัพย์ลดกว่า 30 % “โอนเร็ว รับโปร 3 ต่อ” ฟรีค่าโอน-บัตรกำนัล-สร้อยคอทองคำ ระหว่างวันที่ 1-28 ก.พ.นี้
2 ก.พ. 2566

นายบัณฑิต อนันตมงคล ประธานเจ้าหน้าที่บริหาร บริษัทบริหารสินทรัพย์ กรุงเทพพาณิชย์ จำกัด (มหาชน) หรือ BAM เปิดเผยว่า ในปี 2566 บริษัทได้วางแผนการจัดกิจกรรมส่งเสริมการขายอย่างต่อเนื่องทุกไตรมาส เพื่อกระตุ้นยอดจำหน่ายทรัพย์ให้เป็นไปตามเป้าหมายที่กำหนดไว้ โดยในไตรมาสแรกของปี 2566 นี้ได้จัดโปรโมชั่นพิเศษต้อนรับเดือนแห่งความรัก ภายใต้ชื่อ “BAM Sweet Sale” ให้กับลูกค้าซื้อทรัพย์ BAM ทั่วประเทศ ตั้งแต่วันที่ 1-28 กุมภาพันธ์ 2566 โดยได้นำทรัพย์ประเภท บ้าน ที่ดิน คอนโด อสังหาฯ เพื่อการลงทุนราคาพิเศษ ทำเลดี ราคาโดน จำนวนกว่า 4,000 รายการมานำเสนอลูกค้า ซึ่งลดราคาสูงสุดถึง 30%
สำหรับลูกค้าที่โอนกรรมสิทธิ์ภายใน 30 วัน นับตั้งแต่วันที่อนุมัติขาย จะได้รับโปรโมชั่น “โอนเร็ว รับโปร 3 ต่อ” โปรที่ 1 รับฟรีค่าธรรมเนียมการโอนกรรมสิทธิ์ทรัพย์สูงสุดไม่เกิน 900,000 บาท/รายการ โปรที่ 2 รับบัตรกำนัลมูลค่าสูงสุดไม่เกิน 100,000 บาท และโปรที่ 3 พิเศษสุดในเดือนแห่งความรัก รับสร้อยคอทองคำน้ำหนักสูงสุดสองสลึงราคาไม่เกิน 17,000 บาท (อย่างใดอย่างหนึ่งที่ต่ำกว่า) ซึ่งทั้ง 3 โปรดังกล่าว ไม่รวมทรัพย์ที่ซื้อแบบผ่อนชำระ และสำหรับลูกค้าที่ซื้ออสังหาริมทรัพย์ทุกประเภทที่ราคาอนุมัติขายไม่เกิน 10 ล้านบาท สามารถยื่นขอเข้าร่วมโครงการผ่อนชำระกับ BAM ได้ โดยคิดอัตราดอกเบี้ย MRR – 3% นาน 12 เดือน จากนั้นคิดอัตราดอกเบี้ย MRR BAM ตลอดอายุสัญญา
ทั้งนี้ ลูกค้าที่ซื้อทรัพย์ ราคาอนุมัติขายต่อ 1 รายการ ราคาตั้งแต่ 100,000 ถึง 499,999 บาท รับบัตรกำนัลมูลค่า 1,000 บาท ราคาอนุมัติขายตั้งแต่ 500,000 ถึง 999,999 บาท รับบัตรกำนัลมูลค่า 2,000 บาท และราคาอนุมัติขายทุก 1 ล้านบาท รับบัตรกำนัลมูลค่า 5,000 บาท
ส่วนโปรพิเศษสุด รับฟรีสร้อยคอทองคำ สำหรับลูกค้าที่ซื้อทรัพย์ราคาอนุมัติขายต่อ 1 รายการ ราคาตั้งแต่ 500,000 ถึง 2,000,000 บาท รับสร้อยคอทองคำน้ำหนักสูงสุดครึ่งสลึง หรือราคาไม่เกิน 5,000 บาท (อย่างใดอย่างหนึ่งที่ต่ำกว่า) ราคาตั้งแต่ 2,000,001 ถึง 5,000,000 บาท รับสร้อยคอทองคำน้ำหนักสูงสุดหนึ่งสลึง หรือราคาไม่เกิน 9,000 บาท (อย่างใดอย่างหนึ่งที่ต่ำกว่า) และราคามากกว่า 5,000,000 บาท รับสร้อยคอทองคำน้ำหนักสูงสุดสองสลึง หรือราคาไม่เกิน 17,000 บาท (อย่างใดอย่างหนึ่งที่ต่ำกว่า)
นายบัณฑิต กล่าวในตอนท้ายว่า ปี 2566 สภาวะธุรกิจอสังหาริมทรัพย์มีแนวโน้มฟื้นตัวดีขึ้นกว่าปีที่ผ่านมา อย่างไรก็ตาม อัตราดอกเบี้ยมีทิศทางที่จะปรับตัวสูงขึ้นซึ่งจะส่งผลต่อการตัดสินใจซื้ออสังหาริมทรัพย์อยู่บ้าง BAM จึงเตรียมพร้อมรับมือโดยการจัดแคมเปญ โปรโมชั่น และจัดทรัพย์ราคาพิเศษ เพื่อส่งเสริมการขายอย่างต่อเนื่องตลอดทั้งปี